S-995/2014

Mál þetta, sem dómtekið var 18. febrúar síðastliðinn, var höfðað með ákæru lögreglustjórans á höfuðborgarsvæðinu, dagsettri 2. desember 2014, á hendur Á-kk-þgf H-kk-þgf S-kk-þgf, Reykjavík,

„fyrir eftirtalin umferðarlagabrot, með því að hafa á árinu 2014:

1. Miðvikudaginn 10. september ekið bifreiðinni PD-824 óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 880 ng/ml) vestur Selásbraut í Reykjavík, til móts við Brekknaás, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

2. Fimmtudaginn 25. september ekið bifreiðinni PD-824 óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 215 ng/ml) um Guðríðarstíg í Reykjavík, við Margt smátt auglýsingavörur, en bifreiðin var dregin áfram af bifreiðinni YL-546.

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Þá höfðaði lögreglustjórinn á höfuðborgarsvæðinu mál á hendur ákærða með ákæru dagsettri 2. febrúar síðastliðinn „fyrir eftirtalin hegningarlaga- og fíkniefnalagabrot:

I.

Fyrir þjófnað og nytjastuld að kvöldi fimmtudagsins 4. september 2014, brotist inn í fyrirtækið Sérmerkt ehf. að Smiðjuvegi 11 í Kópavogi, stolið þaðan kveikjuláslyklum af bifreiðinni IJ-J81, með því að spenna upp póstlúgu í útidyrahurð og í kjölfarið tekið bifreiðina í heimildarleysi þar sem hún stóð fyrir utan fyrirtækið og stolið golfbúnaði úr bifreiðinni en bifreiðin fannst við Byggðarenda 17 í Reykjavík þann 10. september 2014, sem tilkynnt hafði verið stolin.

Telst brot þetta varða við 244. gr. og 1. og 2. mgr. 259. gr. almennra hegningarlaga nr. 19/1940.

II.

Fyrir þjófnað, aðfaranótt 28. september 2014, brotist inn í GK heildverslun ehf. að Smiðjuvegi 4 í Kópavogi, með því að spenna upp bakurð, og stolið þaðan Lenovo fartölvu ásamt tösku með fylgisnúrum, samtals að verðmæti kr. 100.000.

Telst brot þetta varða við 244. gr. almennra hegningarlaga nr. 19/1940.

III.

Fyrir þjófnað og nytjastuld, á tímabilinu 2.-3. október 2014, brotist inn í aðstöðu fyrirtækisins Ingi hópferðir ehf. að Smiðjuvegi 9a í Kópavogi, með því að spenna upp glugga í bílskúrshurð með skrúfjárni og stolið þaðan tveimur 250 cc torfæruhjólum, mótorhjólafatnaði, öryggishlífum, töskum, magnara og hátalara og í kjölfarið tekið bifreiðina IG-R18 í heimildarleysi en bifreiðin fannst við Álfkonuhvarf 21 í Kópavogi daginn eftir.

Telst brot þetta varða við 244. gr. og 1. og 2. mgr. 259. gr. almennra hegningarlaga nr. 19/1940.

IV.

Fyrir þjófnað, með því að hafa aðfaranótt mánudagsins 24. nóvember 2014, í fyrirtækinu Stilling hf. að Kletthálsi 5 í Reykjavík, spennt upp glugga á norðurhlið hússins og stolið þaðan HP EliteBook fartölvu ásamt fylgihlut, samtals að verðmæti kr. 258.886.

Telst brot þetta varða við 244. gr. almennra hegningarlaga nr. 19/1940.

V.

Fyrir þjófnað, með því að hafa aðfaranótt þriðjudagsins 25. nóvember 2014, á skrifstofuhótelinu Orange Project að Ármúla 6 í Reykjavík, farið inn um opinn glugga á jarðhæð og stolið úr aðstöðu fyrirtækisins Clinotine ehf., Apple 27“ borðtölvu og í kjölfarið brotið glugga á suðurhlið hússins með hellusteini og farið þar inn og stolið fartölvu, spjaldtölvu, sjónvarpsflökkurum og öðrum tölvubúnaði.

Telst brot þetta varða við 244. gr. almennra hegningarlaga nr. 19/1940.

VI.

Fyrir þjófnað, aðfaranótt miðvikudagsins 26. nóvember 2014, brotist inn í aðstöðu fyrirtækjanna Óðinsauga og Tinds og aðstöðu tveggja einstaklinga að í Kópavogi, með því að þvinga upp aðaldyr með skrúfjárni og þegar inn var komið brotið upp tvær læstar dyr á jarðhæð og eina læsta dyr á 2. hæð og stolið þaðan acer fartölvu, handklæðum, náttsloppum, barnafatnaði, útivistarfatnaði, skóm, bakpokum sem innihéldu bækur, snyrtivörur og lykla.

Telst brot þetta varða við 244. gr. almennra hegningarlaga nr. 19/1940.

VII.

Fyrir þjófnað, aðfaranótt miðvikudagsins 26. nóvember 2014, brotist inn í fyrirtækið Mannvit hf. að Urðarhvarfi 6 í Kópavogi, með því að spenna upp þrjá glugga á jarðhæð hússins með kúbeini og stolið þaðan þremur Lenovo fartölvum, einni Dell fartölvu, Lenovo borðtölvu, Aiwa útvarpi og Kingston flakkara, samtals að áætluðu verðmæti kr. 375.000

Telst brot þetta varða við 244. gr. almennra hegningarlaga nr. 19/1940.

VIII.

Fyrir fíkniefnalagabrot, með því að hafa miðvikudaginn 26. nóvember 2014, á heimili sínu að Ferjuvaði 3, Reykjavík, haft í vörslum sínum 3,97 g af amfetamíni og sem hann framvísaði til lögreglu á vettvangi.

Telst brot þetta varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

IX.

Fyrir ólögmæta meðferð fundins fjár, með því að hafa þriðjudaginn 23. desember 2014, slegið eign sinni á tvö upphengjanleg salerni, sem hann fann utan dyra við Vallakór 2 í Kópavogi og tekið til notkunar sem sína eign.

Telst þetta varða við 246. gr. almennra hegningarlaga nr. 19/1940.

X.

Fyrir ólögmæta meðferð fundins fjár, með því að hafa aðfaranótt þriðjudagsins 6. janúar 2015, slegið eign sinni á Canon myndavél, sem hann fann utan dyra við Hólagarð í Breiðholti Reykjavík og tekið til notkunar sem sína eign.

Telst þetta varða við 246. gr. almennra hegningarlaga nr. 19/1940.

XI.

Fyrir fíkniefnalagabrot, með því að hafa fimmtudaginn 8. janúar 2015, í bifreiðinni PI-756 í bílageymslu við Ferjuvað 3 í Reykjavík, haft í vörslum sínum 5,86 g af amfetamíni og sem hann framvísaði til lögreglu á vettvangi.

Telst brot þetta varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.“

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að gerð verði upptæk ofangreind 9,83 g af amfetamíni sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. “

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunum og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunum.

Ákærði var fyrst dæmdur í skilorðsbundið fangelsi árið 2000 fyrir þjófnað. Eftir það hefur hann verið dæmdur 7 sinnum í samtals 108 mánaða fangelsi, aðallega fyrir auðgunarbrot. Síðast var ákærði dæmdur í 12 mánaða fangelsi 28. júní 2012. Honum var veitt reynslulausn í 2 ár 15. október 2013 á 340 daga eftirstöðvum refsingar. Ákærði hefur nú rofið skilyrði reynslulausnarinnar og verður hún tekin upp og dæmd með þessu máli, sbr. 1. mgr. 65. gr. laga nr. 49/2005. Refsing ákærða verður ákveðin samkvæmt 77. gr. almennra hegningarlaga og er hún hæfileg 20 mánaða fangelsi

Þá verður ákærði sviptur ökurétti ævilangt og upptæk verða gerð 9,83 g af amfetamíni.

Loks verður ákærði dæmdur til að greiða sakarkostnað, málsvarnarþóknun skipaðs verjanda síns og verjanda síns á rannsóknarstigi, hvortveggja að meðtöldum virðisaukaskatti, eins og í dómsorði greinir.

A-kk-nf Í-kk-nf héraðsdómari, kveður upp dóminn.

D ó m s o r ð :

Ákærði, Á-kk-nf H-kk-nf S-kk-nf, sæti fangelsi í 20 mánuði

Ákærði er sviptur ökurétti ævilangt.

Upptæk eru gerð 9,83 g af amfetamíni.

Ákærði greiði 161.771 krónu í sakarkostnað, málsvarnarþóknun skipaðs verjanda síns, S-kk-ef S-kk-ef hdl. 245.520 krónur og málsvarnarþóknun verjanda síns á rannsóknarstigi, L-kk-ef R-kk-ef hdl. 81.840 krónur.

A-kk-nf Í-kk-nf